— 116 — 



blive mest anskuelig, naar den knyttes til bestemte Perioder i 

 Planternes Liv. Den Periodedeling, som jeg har anvendt, og som 

 nærmest slutter sig til den af Liebscher (37, 16 ff.) paaviste 

 Periodicitet i Byg og Havres Stofoptagelse og Stofproduktion, sam- 

 menholdt med velkendte ydre Fænomener, er følgende: 



1. Spiringsstadiet, der afsluttes, naar 1ste Løvblad er 

 helt udfoldet og 2det begynder at komme frem. 



2. Buskningsstadiet, der regnes fra Afslutningen af for- 

 rige Periode til det Tidspunkt, da Hovedskuddets nederste Blade 

 begynder at visne. I denne Periode er Længdevæksten forholdsvis 

 svag, og der sker en Forgrening fra Hovedskuddets nedre Blad- 

 hjørner („Buskningen"), stærkere eller svagere efter de ydre Kaar. 

 I denne og foregaaende Periode er efter Liebscher Stofoptagelsen 

 fra Jorden langt stærkere end Produktionen af organisk Stof (især 

 hos Byg). 



3. Strækningsstadiet, der regnes indtil Skridningens Be- 

 gyndelse o: indtil de første Dele af Blomsterstanden viser sig over 

 Mundingen af øverste Bladskede. I denne Periode sker der en 

 overordentlig stærk Strækning af de i forrige Periode anlagte Skud- 

 dele. Stofoptagelse og Produktion af organisk Stof foregaar nu 

 omtrent lige hurtig. 



4. Skridnings- og Blomstringsstadiet, der regnes fra 

 Skridningens Begyndelse til Blomstringens Afslutning og Modningens 

 Begyndelse; Længdevæksten fortsættes og afsluttes, saaledes at 

 Blomsterstanden i Reglen kommer fri af øverste Bladskede. I denne 

 og følgende Periode faar Produktionen af organisk Stof Overvægten 

 over Stofoptagelsen. 



5. Modningsstadiet, der fra Frugtknudens begyndende 

 Omdannelse til Frugt varer til Modningens Afslutning og Sædens 

 Indhøstning. 



For tidlig saaet Vaarsæds Vedkommende falder disse Perioder 

 omtrent saaledes : J ste i Begyndelsen af Maj, 2den i Midten af Maj, 

 3dje i de sidste Dage af Maj og hele Juni, 4de i første Halvdel af 

 Juli, 5te i sidste Halvdel af Juli (og Begyndelsen af August). Med 

 sildigere Saaning forandres Beliggenheden af Perioderne i tilsvarende 

 eller omtrent tilsvarende Grad; dog indtræder de sidste Perioder 

 forholdsvis tidligere. De Byg- og Havre-Planter, som i Efteraaret 

 fremkommer af ved Høsten spildte Korn, naar ikke ud over 2den 

 Periode; Vinterbyg naar i første Aar heller ikke ud over 2den 

 Periode, de 3 følgende gennemløbes i andet Aar. 



